Sistema respiratoriu

El sistema respiratoriu o aparatu respiratoriu, es el conjuntu de órganus que posin los seris vivus con la finalidá de entercambial gasis con el meyu ambienti. Su estrutura i hunción es mu variabli dependiendu del tipu de organismu i su abitat.

El órganu prencipal del sistema respiratoriu umanu i delos animalis mamíferus es el pulmón. Enos alveolus pulmonaris se produzi meyianti la dihusión pasiva el procesu de entercambiu gaseosu, gracias al qual la sangri cata el ossígenu amosféricu i elimina el dióssiu de carbonu (CO2) produtu de desechu del metabolismu.​ El sistema respiratoriu umanu está constituiu polas fosas nasalis, boca, faringi, laringi, tráquea i pulmonis. Los pulmonis costan de bronquius, bronquiolus i alveolus pulmonaris.  Álvarez, Marcelo E. Semiología Médica. Ed. Médica Española. ISBN 9789500604512.

Los músculus respiratorius son el diafragma i los músculus entercostalis. En la inspiración el diafragma se contrai i desciendi, polo qual la cavidá torácica se amplía i el airi entra enos pulmonis. Ena espiración o exalación, el diafragma se relaja i subi, la cavidá torácica disminuyi de tamañu provocandu la salia del airi delos pulmonis hacia el exteriol.  Billat, Véronique (2002-03). Fisiología u metodología del entrenamiento. De la teoría a la práctica. Editorial Paidotribo. ISBN 9788480196277. 

Amás del entercambiu de gasis, el sistema respiratoriu es un importanti en mantenel el equilibriu entri áceus i basis nel cuerpu a travis dela eficienti eliminación de dióssiu de carbonu dela sangri.  Pocock, Gillian; Christopher D. Richards. Fisiología humana. La base de la medicina. 2ª edición. 

 Huentis